Jan Uuspõld

Jan Uuspõld (sündinud 14. detsembril 1973 Tallinnas) on eesti näitleja. Uuspõld on lõpetanud 1998. aastal Eesti muusikaakadeemia kõrgema lavakunstikooli (18. lend). Aastatel 1998–2005 ja 2008–2013 töötas ta näitlejana Eesti Draamateatris, 2005–2007 Tartu Vanemuise teatris. Hiljem on Uuspõld töötanud enda kaasomandis olevates projektiteatrites (2009–2014 Monoteater, 2013. aastast Prem Teater (Prem Productions)).[viide?] Jan Uuspõld on sündinud ja lapsepõlve veetnud Tallinnas. Ta on nii isa kui ka ema poolt neljandat põlve nõmmelane. Mai tänava lasteaiast läks Uuspõld 34. kooli, kus lõpetas esimesed viis klassi. 1986. aastal kolis pere Keilasse ja Uuspõld õppis edasi Keila 1. keskkoolis, kus ta lõpetas põhikooli. Keilas pandi Uuspõld muusikakallakuga klassi, kus selgus, et ta on andekas laulja. Kooli lastekooris laulis ta baritoni ja laulupeod olid tema elu esimesed tähetunnid. Muusikaeksamil, mis toimus koolis esimese poolaasta lõpus, teenis Uuspõld Händeli "Hõisake, lapsed …" laulmise eest kiidusõnu ja sai indu muusikaga põhjalikumalt tegelda.[viide?] Teismelisena õppis The Rolling Stonesi ja J.M.K.E. fänn Jan vanemate koolivendade abiga kitarri. Koolikaaslaste bändiproovides kaasas käies harjutas ta hoolega laulmist ja pillimängu. Esimese kitarri jaoks küsis Jan raha ema käest. Kõige odavam saadaolev kitarr maksis 15 rubla, aga Jan ostis veidi kallima, 30-rublase Vene kitarri. Tšehhi elektrikitarrid, mida hakati bändis mängima, kuulusid koolile ja olid varem olnud kasutusel Peeter Volkonski ansamblis.[viide?] Vanemate poiste punkbänd kandis nime Dracula. Jani seltskond oli justkui Dracula järelkasvubänd ja seetõttu pandi neile pisut leebem nimi – Trakulla ehk väike Dracula. Peagi muutusid poisid vihasemateks tegijateks ning nad asusid oma lugude tarvis luulet otsima ajakirjast Noorus.[viide?]. Sellest sai alguse ansambel Teine Elu, mille koosseis jäi samaks, kuid rollid vahetusid. Kuna tegu oli punkbändiga, ehtis Jani pead uhke hari. Punki jagus kuni järgmise bändini, millele laenati nimi Wash & Go šampoonipudelilt.[viide?] Ansamblit hakkasid mõjutama džäss ja bluus. Wash & Go'ga käidi isegi Leningradis enda tarbeks lugusid salvestamas. Hiljem kogunes seltskond Keila muusikuid, kellel oli ühine huvi mängida käredat Texase bluusi. Sellest soovist sündis ansambel Luxury Filters, mis saavutas riigis edu tänu muusikasaatele "7 vaprat". ETV saadetes mängiti kuulsaks bändi tuntuim lugu "Tramm nr 66", mille sõnade autor on Jan Uuspõld. Ansambel Luxury Filters esines pärast 19-aastast pausi taas 2013. aastal festivalil Augustibluus.[viide?] Rokkimise kõrvalt koorilauluga tegelenud noormehest siiski muusikut ei saanud. Uuspõld vajas avaramat eneseväljendusvõimalust, milleks sobis teater. Etenduse "Lendas üle käopesa" lõpus lõi Tõnu Kark saali palli, mille endale saamiseks andis Jan selle kinni püüdnud poisile kogu oma taskuraha. Tol ajal üsna uje Jan ei osanud aimata, et kunagi saab temast Kargi kolleeg Eesti Draamateatris.[viide?] 1989. aastal astus Jan Uuspõld Tallinna I kutsekeskkooli, kus omandas keskhariduse ja ofsettrükkali eriala.[viide?] Enne armeeteenistust jõudis Jan töötada veel trükkali, pottide-pannide müüja ja Karjakülas rebasetalitajana. Sõjaväes tuli vara tõusta ja rohkesti trenni teha. Jani arvates on armeeteenistus igati kiiduväärt ning ta oleks üleajateenijaks jäänud, kuid lavakunstikooli sisseastumiskatsed olid juba läbitud.[viide?] 1994. aastal astus Jan Uuspõld EMA kõrgemasse lavakunstikooli, mille ta lõpetas 1998. aastal (18. lend). Jani kursuse juhendaja oli Priit Pedajas, kes võttis ta pärast kooli lõpetamist Eesti Draamateatrisse tööle. Uuspõld sai üsna kiiresti palju rolle ja õige pea oli ta draamateatri üks hõivatumaid näitlejaid. 2005. aastal mängis Uuspõld kaks hooaega Tartu Vanemuise teatris. 2007. aastal kutsuti ta tagasi Eesti Draamateatrisse.[viide?] 2009. aastal asutas Jan Uuspõld koos Karl Kermesega Monoteatri. See oli Jani esimene suurem ettevõtmine erateatrimaastikul. Teater tuli uuesti lavale menutükiga "Ürgmees", millele tehti ka mõttelised järjed "Isa" ja "Vanaisa". Sealt liiguti edasi ja hakati esitama Eesti algupärandit. Monoteater lõpetas tegevuse aastal 2014.[viide?] 2013. aastal otsustas Uuspõld võtta repertuaariteatrist puhkust, lahkus omal soovil armsaks saanud Eesti Draamateatrist ning pühendus enda teatri- ja produktsiooniettevõttele Prem Productions.[viide?] Esimese seriaalirolli tegi Jan Uuspõld huumorisarjas "Wremja", olles lavakunstikooli esimesel kursusel. Sarja kutsusid teda osalema Dan Põldroos ja Ivar Vigla. Sellest sündis pikaajaline koostöö Dan Põldroosiga. Suurema tuntuse kogus Uuspõld just tänu "Wremjas" kehastatud legendaarsele Zorro tegelaskujule. "Wremja" seriaali filmiti kuni 2000. aastani.[viide?] 2000. aastal osales Uuspõld YLE2 produtsentide korraldatud casting'ul ning sai peaosa Soome seriaalis "Siperian Nero". Soome keele omandas Uuspõld tänu aasta aega Tamperes kestnud seriaalivõtetele.[viide?] Pärast draamateatrist lahkumist tundis Uuspõld, et tal puudub oma koht. Seejärel tekkis Uuspõllul idee teekonnafilmist, mille eesmärk oli see koht leida. Uuspõld pöördus ideega Rain Tolki ja Andres Maimiku poole, kellele see mõte meeldis. Nii esilinastus 2007. aastal must komöödia "Jan Uuspõld läheb Tartusse", mis lõi publikurekordi ja oli vaadatuim film sel ajal.[viide?] 2011. aastal veenis Kanal 2 Uuspõldu osalema heategevuslikus saates "Tantsud tähtedega". Uuspõllul oli võistlustantsu kohta eelarvamus: ta läks enda meelest saadet kaotama. Pärast esimesi trenne koos treener Aleksandra Žeregeljaga oli eelarvamus kummutatud ja temas tärkas kirg tantsu vastu. Endalegi ootamatult võitis ta "Tantsud tähtedega" 2011. aasta hooaja.[viide?] 2014. aastal osales Jan Uuspõld telesaates "Su nägu kõlab tuttavalt". Enam kõneainet tekitasid need ümberkehastumised, kus ta oli Justin Bieber, Vesa-Matti Loiri, Vladimir Võssotski, BB King ja Fred Astaire.[viide?] 2015. aasta mängis Uuspõld nädalaseriaalis "Takso", kus ta kehastas taksojuht Urmas Kuldnokka. 12-osaline seriaal oli eetris Kanal 2-s.[viide?] Komöödiafilmi "Luuraja ja luuletaja" autor Toomas Hussar kirjutas filmi luuraja karakteri, mõeldes Jan Uuspõllule, kellelt ta oli saanud nõusoleku filmis osaleda. 2015. aasta sügisel filmitud "Luuraja ja luuletaja" esilinastus septembris 2016.[viide?] (Betti Alver, Priit Pedajas "Lugu valgest varesest", 1996) – EMA kõrgema lavakunstikooli diplomilavastus Luudo (Madis Kõiv "Peiarite õhtunäitus", 1997) – EMA kõrgema lavakunstikooli diplomilavastus Doolittle (Alan Jay Lerner, Frederick Loewe "Minu veetlev leedi", 1997) – EMA kõrgema lavakunstikooli diplomilavastus Pietro Belcampo, Õuemarssal, dominikaani munk, kohtunik (Madis Kõiv "Kuradieliksiir", 1998) Arg lõvi (Alfred Bradley "Võlur Oz", 1998) Karl Orsa (Torgny Lindgren "Mao tee kalju peal", 1998) Taavet (Madis Kõiv "Kui me Moondsundi Vasseliga kreeka pähkleid kauplesime, siis ükski ei tahtnud osta", 1999) Narr (William Shakespeare "Kuningas Lear", 2001) Van Kokk (Rodrigo García "Kokkade öö", 2001) Cutwell (Terry Pratchett "Mort. Surma õpipoiss", 2001) Rooney (Joseph Kesselring "Pihlakavein", 2001) Linnuking (Tom Stoppard "Tõeline inspektor Koer", 2001) Holmes (Tom Stoppard "Pärast Magritte'i", 2001) Benjamin Braddock (Terry Johnson "Elluastuja", 2002) onu George (Michael Cooney "Rahauputus", 2002) Andres (Andrus Kivirähk "Eesti matus", 2002) Osvald Alving (Henrik Ibsen "Kummitused", 2003) Hacho (Hristo Boytchev "Polkovnik lendab õhku", 2004) krahv Fosco (Wilkie Collins "Naine valges", 2004) Edgar, juhtiv poliitik (Toomas Kall "Pehmed ja karvased saavad jalad alla", 2004) Rodrigo Borgia (Mart Kivastik "Savonarola tuleriit", 2005) Oskar; Vanemuine vaché (Andrus Kivirähk "Syrrealistid", 2006) Pjotr Verhovenski (Fjodor Dostojevski "Sortsid", 2007) Pasha Popov (Jaan Undusk "Boulgakoff", 2008) Carlos Bueno (Jordi Galceran "Gönholmi meetod", 2008) Ybbes, kirjanik, komissar, Putanelli (Boguslaw Schaeffer "Loojang", 2008) Cosme McMoon (Peter Quilter "Hiilgav!", 2009) Semjon Pantelejevitš Jepihhodov (Anton Tšehhov "Kirsiaed", 2010) osatäitja (Siim Nurklik "Kas ma olen nüüd elus", 2010) Antonia (William Shakespeare'i "Veneetsia kaupmehe" põhjal lavastus "Võlanõudjad", 2011) Jòn Hreggvidsson (Halldór Laxness, Benedikt Erlingsson "Islandi kell", 2012) Isidre Gali (Jordi Galceran "Leke", 2012)[viide?] Felix Humble (Charlotte Jones "Mesimees", 2002) Vile (Katja Krohn "Suur kuri hunt", 2005) Denis Diderot (Éric-Emmanuel Schmitt "Vabamõtleja", 2006) Ruts Bauman (Andrus Kivirähk "Teatriparadiis", 2006) Petja (Viktoria Nikiforova "Jooksvad kulud", 2007)[viide?] Mees (Rob Becker "Ürgmees", 2009) Isa (Bjarni Haukur Thorsson "Isa", 2010), koos Alo Kõrvega Jan ("Minu elu meedias", 2011) Vanaisa (Bjarni Haukur Thorsson "Vanaisa", 2012) Viljar ("Külm lugu, 2013) Naine ("Miks mina?", 2013) Mees ("Liblikad siseorganites ehk Armastus päästab maailma", 2014)[viide?] Naine ("Brüsseli kapsas", 2014) Eff ("Pingviin ja raisakass", 2015) Päkapikk ("Päkapikk", 2015) Naine ("Brysselin kaali" (Soome), 2016)[viide?] Mees (Rob Becker "Ürgmees", Komöödiateater, 2004) Eduard Wiiralt ("Põrguvärk", MTÜ R.A.A.A.M, 2005) Toomas ("Eesti asi", MTÜ R.A.A.A.M, 2007) Pillimees Margus ("Kõrts", Kultuurikaptenid, 2007) Knut ("Kon-Tiki", MTÜ Kaks Musketäri, 2009)[viide?] II kriitik ("Au hind", 1998) Pechina ("Dream Jockey", 1999) Karl Bayer ("Taevakivi" 1999) Sebastian ("Õhtueine Emmauses", 1999) C ("Pärast orgiat", 1999) Jörgen, puuraidur ("Linnud", 2001) konstaabel ("Rännukutse", 2001) Ekke ("Domini Cane", 2001) üliõpilane Karl Raismik ("Noored hinged", 2001) Henri ("Boob teab", 2004) Leo, paks mees "Felix Moori saunapäev", 2018) teksti esitaja lühikuuldemängusarjas "9 laulu" (2019) "Öine navigatsioon" (1999) Abraham Holland – "Kõrbekuu" (1999) "Lurjus" (1999) Martin – "Ränk ja Kilk" (2001) Jussi hääl – "Lepatriinude jõulud" (2001) Man – "Perebisnes" (2003) Toonik – "Vanad ja kobedad saavad jalad alla" (2003) Ivanes – "Somnambuul" (2003) hääl – "Frank & Wendy" (2005) Gynnar – "Ruudi" (2006) Jan Uuspõld – "Hundi agoonia" (2006) Jan Uuspõld – "Jan Uuspõld läheb Tartusse" (2007) Jüri – "Vasha" (2009) Töökaaslane – "Free Range. Ballaad maailma heakskiitmisest" (2013) Gustav – "Luuraja ja luuletaja" (2016) Ametnik – "Mehetapja/Süütu/Vari" (2017) Indrek – "Svingerid" (2017) Koolitaja – "Klassikokkutulek 3: Ristiisad" (2019) Rekkamees – "Tenet" (2020) Kirikuõpetaja – "Kratt" (2020) Sass – "Eesti matus" (2021) Aadam – "Jahihooaeg" (2021) Baarimees – "Kiik, kirves ja igavese armastuse puu" (2022) hääl – "Kaka, kevad ja teised" (2023) Jaan Zorro / Peeter Sõnajalg, Viki/Pets/Birx/Maie/Mürka – "Wremja" (1994–2003, Kanal 2) Sass – "Kallima naeratus" (1997) "Nota bene! Teatriluulud" (2000) Leo Natrunen – "Siperian Nero!" (2002, Soome) "Pehmed ja karvased" (2003, ETV) "Viva Las Vegas" (2003, TV3) "Jan E. Uuspõld show" (2004, TV3) Timo/Parun – "Ohtlik lend" (2006, ETV) Kalev – "Rikospoliisi ei laula" (2006, Soome) Jaan Zorro – "Sipelga 14" (2007, Kanal 2) Purgi-Juss – "Kelgukoerad" (2007, Kanal 2) Toomas – "Brigaad 3" (2008, TV3) Stilist – "Kälimehed" (2010, TV3) Mehis/Kalju/Lars – Kalevi naised (2011, TV3) Elmer Rõõmusmaa / Elmer – "Kättemaksukontor" (2009, TV3) Teadlane Ain – "Alpimaja" (2012) Urmas Kuldnokk – "Takso" (2015, Kanal 2) Aksel – "Lahutus Eesti moodi" (2019, ETV) Vetelpäästja Aleksander ("Kallima naeratus", 1997) Jan Uuspõld ("Suuri näitlejaid: Jan Uuspõld, 2014) 1987 Trakulla 1988 Teine Elu 1989 Wash & Go 1992–... Luxury Filters 2005, 2006, 2008 Maarja Küla heategevuslikud kontserdid 2015 Augustibluus – BB King 90[viide?] 2001 Raadioteatri näitlejaauhind (Jörgen "Linnud", Karl Raismik "Noored hinged", Ekke "Domini Cane") 2003 Suur Ants, Eesti Draamateatri kolleegipreemia parimale meespeaosatäitjale (Osvald Alving "Kummitused") 2006 Balti Teatri Festivali "OmaDRAAMA" näitlejaauhind (Eduard Wiiralt "Põrgu wärk") 2011 Kaval-Ants, Eesti Draamateatri kolleegipreemia hea teatripropaganda eest saates "Tantsud tähtedega" 2014 Oskar Lutsu huumoripreemia 2019 Raadioteatri näitlejaauhind (A. H. Tammsaare romaani "Põrgupõhja uus Vanapagan" lugemise eest järjejutuna) 2020 ETV "Ringvaate" Terasmikrofon Jan Uuspõllu ema Heidi Uuspõld on raamatupidaja ja isa Ingar Uuspõld oli kaugsõidu autojuht. Janil on nooremad vennad Andrus ja Jaanus Uuspõld.[viide?] Jan Uuspõld on 2013. aastast abielus Gerli Tiganikuga. Janil on kaks last. 2010. aastast elab ta taas Tallinnas Nõmmel.[viide?] Varem on Jan Uuspõld elanud kaheksa aastat koos näitleja Liina Vahtrikuga. 2019.–2021. aastal esilinastus ETV-s 20-osaline telesari "Lahutus Eesti moodi" (stsenarist Martin Algus, režissöör Ergo Kuld), kus peaosi mängis seesama, tegelikus elus ammu lahku läinud paar. 2020. aastal sai see draamasari Eesti parima teleseriaalina EFTA auhinna ja peaosi mänginud näitlejapaar EFTA nominatsiooni parima sarjanäitleja kategoorias. "Kivirähki ainetel: uues kodumaises animafilmis seikleb kakajunn". Postimees. 21. detsember 2022. Vaadatud 21. detsembril 2022. Jüri Muttika. Liina Vahtrik: lahutus pole naljakas, aga kui Uuspõllust lahutada, siis on väga naljakas ERR Menu, 17.10.2019. Põltsamaa Valla Sõnumid, nr. 152, 10 august 2023. "Ringvaate" Terasmikrofoni pälvis Jan Uuspõld ERR Menu, 27.03.2020. Draamasari "Lahutus Eesti moodi" (2019) Eesti Filmi Andmebaasis. Vaadatud 16.06.2023. Jan Uuspõllu koduleht Prem Productionsi koduleht Käsil on uus üleminekuaeg. Vabadus ei salli lollust Eesti Päevaleht, 22. august 2015 Intervjuu taksos: Jan Uuspõld viskab ära ehk räägime uuest sarjast: kummalisel kombel aitab auto juhtimine näitlemisele kaasa! Publik, 8. september 2015 Jan Uuspõld: võimatu, et soomlased ei naera mu naljade üle ETV "Hommik Anuga", ERR Menu, 10. jaanuar 2016 Kolmedok: Jan Uuspõld räägib avameelselt alkoholismist Kroonika/Delfi, 9. mai 2016 Jan Uuspõllust saab taas Ürgmees! Elu24, 2. mai 2016